PLANINSKO DRUŠTVO CELJE MATICA                                                          CELJE, 8.11.2006

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 051 338 358

P O  H R I B O V J U  B E N E Č I J E

K A L U D R O V I C A,  974 M,

V SOBOTO, 25. NOVEMBRA 2006

DEROČI TER PA SANJAVA NADIŽA S SVOJIMI PRITOKI

SO NA NEŠTETA SLEMENA RAZREZALI

IN NA ŠTEVILNE PLANOTICE RAZKOSALI HRIBOVITO BENEŠKO SLOVENIJO,

OBENEM PA DEŽELICO OB MEJI ODPRLI VSAKRŠNEMU VPLIVU IZ FURLANSKE NIŽINE.

KJER SE IZ HRIBOVJA IZVIJETA TER IN NADIŽA, STA ZRASLA ČENTA IN ČEDAD,

LEPI KRAJI PA LEŽE TUDI OB USTJIH VEČINE NJUNIH PRITOKOV.

EDEN OD NJIH JE TAVORJANSKA BISTRICA,

TAVORJANA NA ROBU NIŽINE PA IZHODIŠČE LETOŠNJEGA IZLETA PO BENEČIJI.

DRUGA TAKŠNA REČICA JE BREG, MESTECE FOJDA OB NJEM PA CILJ NAŠE POTI,

PO KATERI VAS VABIMO ČEZ MALCE NIŽJE A LEPE IN RAZGLEDNE VRHE.

Z NAROČENIM AVTOBUSOM SE OB PETIH, 5.00,

ODPELJEMO S POSTAJALIŠČA PRED PARKIRNO STAVBO NA CELJSKI GLAZIJI.

Z OSEBNO IZKAZNICO SE PREDSTAVIMO NA MEJNEM PREHODU V VRTOJBI.

SKOZI ČEDAD SE PO ROBU BENEČIJE PRIPELJEMO V TAVORJANO, TORREANO, 190 M.

V KRANJU, BORC DAL CRAGN, 203 M,

KAKOR PRAVIJO HIŠAM ZA VASJO, POIŠČEMO ZAČETEK OZNAČENE POTI T2.

HITRO IN STRMO SE PO NJEJ MIMO GRAJSKEGA KAMNOLOMA, 385 M,

POVZPNEMO NA MIRJE, FONTE MERIA, 535 M,

KJER JE NA POČIVALIŠČU OB STUDENCU PRAVŠEN ČAS ZA MALICO.

VIŠE GORI NAM PRIDE NAPROTI POT T1,

KI NAM POMAGA PRITI NA NOS, MONTE NOAS, 692 M.

BLIZU VRHA STOJE PRAZNE STAVBE ISTOIMENSKE PLANINE, CASE NOAS, 678 M.

GOZDNA CESTA PRIPELJE S PLANINE NA STIČIŠČE TREH CEST,

KJER ZAVIJEMO DESNO POD STOPO IN NAD TAVORJANSKO VAS DREJANO, REANT.

PO GOZDU IN TRAVI SE POVZPNEMO ŠE STO METROV DO VRHA KALUDROVICE, 974 M.

MALCE SESTOPIMO NA SEVERNO STRAN

IN ŽE SMO PRI KOČI NA IVANCU, RIFUGIO JOANAZ, 949 M,

KI STOJI NA PRELAZU BLIZU CESTE IZ ČENEBOLE V MAŽEROLE.

STARA VOJAŠKA CESTA PELJE S PRELAZA NA IVANAC, 1167 M,

POGLED NA URO PA NAM POVE, ALI SE LAHKO DANES SPREHODIMO ŠE TJA GOR ?
OD KOČE SE PO POTI T1 VRNEMO OKOLI KALUDROVICE NA OMENJENO KRIŽIŠČE CEST

NATO PA POVZPNEMO NA OZEK RAZGLEDEN HRBET GORE SVETEGA LOVRENCA, 913 M,

KI JE VSAJ TAKO IZRAZITA KOT GORA SVETEGA DONATA V NAŠIH KRAJIH.

POGLED PRITEGNE VASICA PODCERKEV, VALLE DI SOFFUMBERGO, 685 M,

KAMOR Z LOVRENCA SESTOPIMO ČEZ SONČNE CERKVENE TRAVNIKE.

LE ŠE 16 LJUDI STALNO ŽIVI IN GOVORI PO NAŠE NA TEM FURLANSKEM BALKONU.

POHVALIJO SE Z NAJMANJŠIM TURISTIČNIM DRUŠTOM V ITALIJI.

NJIHOV PRAZNIK KOSTANJA IN KOSTANJEVEGA MEDU SMO SICER ZAMUDILI,

NISMO PA PREPOZNI ZA POKUŠINO REFOŠKA, KI JE PRIDIŠAL TUDI SEM GOR.

IZ SLEMENSKE VASI VILE, COSTALUNGA, 593 M,

SESTOPIMO PO IZLETNIŠKI POTI 4 V PODVILO, CANAL DEL FERRO, 204 M,

KI LEŽE BLIZU OBČINSKEGA SREDIŠČA FOJDE, FAEDIS, 175 M.

SKOZI SLEDNJO TEČE BREG, TORRENTE GRIVÒ, KI IZVIRA IZPOD KALUDROVICE...

PRIJETNE HOJE SMO NAPABERKOVALI ZA OKOLI OSEM UR.

ČE SMO SE PRI TEM UŠTELI, NAS VOZNIK LAHKO REŠI IZ ZADREGE,

SVETILKO PA KLJUB TEMU LE IMEJMO PRI SEBI.

OB PRIJAVI V DRUŠTVENI PISARNI V STANETOVI ULICI 20

PLAČAMO 5500 TOLARJEV, 22,95 EVROV, ZA NAROČENI AVTOBUSNI PREVOZ.

P R I J E T E N  D A N  V  D E Ž E L I  K O S T A N J A

IZLET PREDLAGAL TONE PRIMOŽIČ

